Isil'kul'

Isil'kul'  () om Venäman lidn da lidnankund Omskan agjan suvipäivlaskmas. Se om Isil'kulin rajonan administrativižeks keskuseks da palaks.

 Istorii 
Eländpunktan aluz om pandud vl 1893 kuti Isil'-Kul' -žilo raudtestancijanno Transsibal. Šingotihe maižanduzrajonan transportkeskuseks. Vl 1945 se sai lidnan statusad.

Isil'kul' šingotase teleradioapparaturan da sidon «Ekran»-tegimel, villänpurnuil, kombisötken tegimel Medvežje-žilos, valdkundaližen büdžetan aluzkundoil.

 Geografijan andmused 
Nimitihe Isil'kulid lähižen penen järven mödhe, sen rand sijadase koumes kilometras lidnan keskusespäi. Lidn sijadase rajonan keskuzpalas, 125 m ü.m.t. keskmäižel korktusel.

Raudte jagab lidnad läz poleti. Matkad Omskhasai om 149 km päivnouzmha avtotedme vai raudtedme. Om kaks'kümne seičeme kilometrad röunhasai Kazahstananke päivlaskmha (Pohjoižkazahstanan agj). Lähembaižed lidnad oma Bulajevo (Kazahstan) 55 km päivlaskmha raudtedme vai avtol i Nazivajevsk 75 km pohjoižhe avtotedme.

 Tobmuz 
Isil'kul' om lidnankundan üks'jäižeks eländpunktaks. Lidnankundan pind — 94,81 km².

Lidnankundan tobmuden pämez' oli sen Administracijan pämez'. Lidnankundan Administracii om likvidacijan pordhal vn 2025 heinkuspäi, Dmitrii Suško radab sen likvidacižen laudkundan ezimehen siš-žo aigaspäi. Nened ristitud radoiba lidnan Administracijan pämehil: Il'ja Arhipov (sulaku 2024 — heinku 2025), Sergei Semencov (reduku 2021 — sulaku 2024), Vladimir Gill' (kezaku 2016 — eloku 2021).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 24 482 ristitud, rajonan koume videndest, vn 2021 — 20 515 ristitud. Kaik 23 151 eläjad oli lidnas vl 2017. Kaikiš suremb lidnan ristitišt oli 27 800 eläjad vl 2001.

Ortodoksižen hristanuskondan koume pühäpertidIsil'kulin pühäpertid sobory.ru-saital.  oma saudud lidnas: Venämalaižiden uziden moknikoiden da hengenavaidamižen sajiden kafedraline päjumalanpert' (2004), Pühiden Apostoloiden jumalanpert' (om avaitud vl 2003 restavracijan jäl'ghe) i ph. Mark Pečeralaižen časoun' kaumžomal (saudihe vll 2003−2010). Lidnankundan Deputatoiden nevondkund radoi mugažo (vn 2024 olend). Lidn om ičeze eparhijan keskuseks vspäi 2012.

 Openduz 
Lapsiden opendusen aluzkundad oma kahesa nimitadud i nomeruidud päivkodid (niiden kesken nomer 2..5, 7, 8), Gorodiščen aluzškol, nell' keskškolad (nomer 1..4), licei, ehtal'ne škol, Isil'kulin škol-internat (adaptivine), lapsiden sädamižen pert', čomamahtoiden škol, lapsiden tervehtamižen da opendusen fizkulturižsportkompleks, noriden tehnikanradajiden stancii, noriden londusentedajiden stancii.

Isil'kulin professionaliž-pedagogine kolledžIsil'kulin professionaliž-pedagogižen kolledžan sait (spoped.isil.obr55.ru).  i Federaližen aznoičendradnikoičendan openduzaluzkund nomer 300 oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnan da Isil'kulin rajonan sait (isilkmr.gosuslugi.ru) i sen  vanh versii Omskan agjan gubernatoran da Ohjastusen oficialižel portalal (isilk.omskportal.ru, om täuttud vn 2024 zavodindhasai). 

Kategorii:Venäman lidnad
Kategorii:Eländpunktad kirjamišton mödhe
Kategorii:Omskan agjan lidnad
*